wickkiey/tamil-wikipedia-chunked huggingface dataset:
# பொருண்மொழிக் காஞ்சி

பொருண்மொழிக்காஞ்சி என்னும் துறைப் பாடல் புறநானூற்றுத் தொகுப்பில் 17 உள்ளன. இது பாடாண் திணையின் துறை.
# பொருண்மொழிக் காஞ்சி

## இலக்கண நூல்கள்

:தொல்காப்பியம் இதனை வாகைத்திணையின் துறையாகவும், புறப்பொருள் வெண்பாமாலை இதனைப் பொதுவியல் படலத்தின் கூறாக வரும் காஞ்சித்திணைப் பகுதியில் ஒன்றாகவும் காட்டுகின்றன.
# பொருண்மொழிக் காஞ்சி

## புறநானூறு

### மக்களுக்கு

- நல்லது செய்தல் ஆற்றீர் ஆயினும் அல்லது செய்தலைத் தவிர்த்துவிடுங்கள்.
- யாதும் ஊரே, யாவரும் கேளிர், தீமையும் நன்மையும் பிறரால் வருவதில்லை, அவரவர் நினைவுதான். எனவே இது இன்பம், இது துன்பம் என எண்ணக்கூடாது. ஆற்று நீரோட்டத்தில் கல்லில் மோதி, விலகிக் கட்டுமரம் செல்வது போல உயிர்வாழ்க்கை சென்றுகொண்டே இருக்கும். இந்த வாழ்க்கையில் பெரியோர் என்று வியத்தற்கோ, சிறியோர் என்று இகழ்தற்கோ இடமில்லை.
- எங்கே நல்லவர்கள் வாழ்கிறார்களோ அந்த நாடுதான் சிறந்தது.
- ஒருவன் துரத்தும் மான் அவனால் ஓடமுடியாத களர் நிலத்தில் ஓடித் தப்பிக்கவும் முடியும். மானுக்கு அதன் சுற்றம் உதவவில்லை. அதுபோன்றதுதான் மக்கள் சுற்றமும்.
- யானை வேட்டையில் வெற்றி பெறுதலும், குறும்பூழ் என்னும் சிறிய காடைப் பறவை வேட்டையில் தோல்வி அடைதலும் நிகழக்கூடியதுதான். எனவே உயர்ந்த்தை எண்ணி ஊக்கம் பெறுங்கள்.
- தமக்கு என முயலாமல், பிறர்க்கு என முயல்பவர் இருப்பதால்தான் உலகம் உய்கிறது.
- எலி போல் சுரண்டிப் பிழைப்போர் நட்பு வேண்டாம். புலி போல் உழைத்துப் பிழைப்போர் நட்பு வேண்டும்.
- உண்பது ஒரு நாளைக்கு ஒரு நாழி(படி. லிட்டர்) அரிசி. உடுப்பது மேலாடை, கீழாடை என இரண்டு. எனவே மிகுதியாக இருக்கும் செல்வத்தைப் பிறருக்கு ஈதலே செல்வத்துப் பயன்.
- குழந்தை இல்லாத வாழ்க்கை குறையான வாழ்க்கை.
- மனைவி, மக்கள், அண்ணன் தம்பியர், அரசன் ஆகியோர் நல்லவராய் இருந்து, ஊர்மக்கள் சான்றோர்களாக விளங்கினால் முதுமை தெரியாது.
- அரசு மூத்தவனை விட அறிவுடையவனையே மதிக்கும். தாயும் சிறப்புப் பெற்றவனையே விரும்புவாள். எனவே கல்வி பயில்க.
# பொருண்மொழிக் காஞ்சி

## புறநானூறு

### மன்னனுக்கு

- மக்களுக்கு நெல்லோ, நீரோ உயிர் அன்று. மன்னன்தான் உயிர்.
- அரசு வண்டியைப் பாதுகாப்பாக ஓட்டவேண்டும்.
- அருளும் அன்பும நீக்கி நிரயம் கொள்பவரோடு சேராமல் தாய் குழந்தையைக் காப்பது போல் நாட்டைக் காத்தல் வேண்டும்.
- பரிசிலர்க்கு வரிசை அறிந்து வழங்குக.
- வாளோர் வாழ்த்தவும், இரவலர் ஈகையைப் புகழவும், மகளிர் தேறல் ஊட்டவும் இனிது வாழ்க.
- விழுமியோனாக இருந்தால் அரசு பாரம் நீரில் மிதக்கும் வெண்கிடை போல் சுமையற்றது ஆகிவிடும்.
# பொண்டாட்டி சொன்னா கேட்டுக்கணும்

**பொண்டாட்டி சொன்னா கேட்டுக்கணும்** என்பது 1991 ஆம் ஆண்டு வெளியான தமிழ்த் திரைப்படம்.
# பொண்டாட்டி சொன்னா கேட்டுக்கணும்

## வகை

குடும்பப்படம்
# பொண்டாட்டி சொன்னா கேட்டுக்கணும்

## கதை

பணம் பணம் என்று பேராசை பிடித்த மனிதருக்கு குணவித்தியாசங்கள் கொண்ட மகன்கள்.கடைசி மகனுக்குப் பெரிய பணக்காரர் வீட்டில் சம்பந்தம் செய்ய வேண்டி விரும்பும் அந்த மனிதர், அவ்வாறே செய்கிறார். சம்பந்திக்கோ எதிர்பாராவிதமாக தொழிலில் இழப்பு ஏற்பட, அதிர்ச்சியில் உயிர் இழக்கிறார். வாய் பேச முடியாத பெண்ணென்றும் இரங்காமல் அப்பெண்ணை ஒழித்துக் கட்ட சதி செய்கிறார் மாமனார். துணிந்து கொலை முயற்சியில் ஈடுபடுகிறார். அவர் சதித்திட்டம் யாவும் அறிந்த மற்ற மருமகள்கள் ஒன்றிணைந்து அந்த அபலைப்பெண்ணின் வாழ்வை மீட்க மாமானாரை எவ்வாறு திருத்துகிறார்கள் என்பதை நகைச்சுவையோடும், சமூக உணர்வோடும் சொல்லும் திரைச்சித்திரம்.
# வீட்டோட மாப்பிள்ளை

**வீட்டோட மாப்பிள்ளை** (*Veettoda Mappillai*) என்பது 2001 ஆம் ஆண்டு வெளியான தமிழ்த் திரைப்படம் ஆகும். இந்திய தமிழ் மொழி நகைச்சுவை நாடகத் திரைப்படமான இத்திரைப்படம் வி.சேகரால் எழுதி இயக்கப்பட்டது. நெப்போலியன் மற்றும் ரோஜா நடித்துள்ள இப்படத்தில் விஜயகுமார், சார்லி, வையாபுரி, கல்பனா, கோவை சரளா, தலைவாசல் விஜய் ஆகியோர் துணை வேடங்களில் நடிக்கின்றனர். 2001 ஆம் ஆண்டு செப்டம்பர் மாதம் 14 ஆம் தேதி வெளியிடப்பட்டது.  
இப்படத்திற்கு இசையமைப்பாளர் தேவா இசையமைத்திருந்தார்.
# வீட்டோட மாப்பிள்ளை

## வகை

குடும்பப்படம்
# வீட்டோட மாப்பிள்ளை

## கதை

ஓட்டல் நடத்தும் ஒரு பெரியவருக்கு மூன்று மகள்கள், ஒரு மகன். மகன் இளவயதில் கோபித்துக் கொண்டு வீட்டிலிருந்து வெளியேறுகிறான். முதல் இரண்டு மகள்களுக்கும் மணமுடித்த மாப்பிள்ளைகள் வேலைக்குச் செல்லாமல் மாமனார் உழைப்பில் வாழ்கின்றனர். தனது ஓட்டலில் நாணயமாக இருக்கும் வாலிபனை மூன்றாவது மகளுக்கு மணமுடித்துக் கொடுக்கிறார். மருமகனாக வந்தவர் வீட்டோடு மாப்பிளையாய் இருந்து ஓட்டல் பொறுப்பை ஏற்று நடத்துகிறார். நல்ல வருவாயும் ஈட்டி தருகிறார். இந்நேரம் திரும்பி வரும் மகன் , பிரச்சனைகளைக் கொண்டுவர குடும்பம் சிதைகிறது.தனது தவற்றை உணர்ந்து பெரியவரின் பெற்ற மகனும் திருந்தி, மகனாய் வந்த மாப்பிள்ளை மீண்டும் குடும்பத்துடன் இணைவதைச் சொல்லும் திரைச்சித்திரம்.
# திங்கட்கிழமையில் துவங்கும் நெட்டாண்டு

இது திங்கட்கிழமையில் துவங்கும் நெட்டாண்டிற்கான நாட்காட்டியாகும். (உ.ம் 1940, 1968, 1996, 2024, மற்றும் 2052)  
<table>
<tr>
<th>ஆயிரமாண்டு</th>
<th>நூற்றாண்டு</th>
<th>ஆண்டு</th>
<tr>
<td>**2ஆம் ஆயிரமாண்டு**:</td>
<td>**18ம் நூற்றாண்டு**:</td>
<td>&nbsp; 1720</td>
<td>&nbsp; 1748</td>
<td>&nbsp; 1776</td>
</tr>
<tr>
<td>**2ஆம் ஆயிரமாண்டு**:</td>
<td>**19ம் நூற்றாண்டு**:</td>
<td>&nbsp; 1816</td>
<td>&nbsp; 1844</td>
<td>&nbsp; 1872</td>
</tr>
</tr>
<tr>
<td>**2ஆம் ஆயிரமாண்டு**:</td>
<td>**20ம் நூற்றாண்டு**:</td>
<td>&nbsp; 1912</td>
<td>&nbsp; 1940</td>
<td>&nbsp; 1968</td>
<td>&nbsp; 1996</td>
</tr>
<tr>
<td>**3ஆம் ஆயிரமாண்டு**:</td>
<td>**21ம் நூற்றாண்டு**:</td>
<td>&nbsp; 2024</td>
<td>&nbsp; 2052</td>
<td>&nbsp; 2080</td>
</tr>
<tr>
<td>**3ஆம் ஆயிரமாண்டு**:</td>
<td>**22ம் நூற்றாண்டு**:</td>
<td>&nbsp; 2120</td>
<td>&nbsp; 2148</td>
<td>&nbsp; 2176</td>
</tr>
</table>
# செவ்வாய்க்கிழமையில் துவங்கும் நெட்டாண்டு

இது செவ்வாய்க்கிழமையில் துவங்கும் நெட்டாண்டிற்கான நாட்காட்டியாகும். (உ.ம் 1952, 1980, 2008, 2036 மற்றும் 2064)  
<table>
<tr>
<th>ஆயிரமாண்டு</th>
<th>நூற்றாண்டு</th>
<th>ஆண்டு</th>
<tr>
<td>**2ஆம் ஆயிரமாண்டு**:</td>
<td>**18ம் நூற்றாண்டு**:</td>
<td>&nbsp; 1760</td>
<td>&nbsp; 1788</td>
</tr>
<tr>
<td>**2ஆம் ஆயிரமாண்டு**:</td>
<td>**19ம் நூற்றாண்டு**:</td>
<td>&nbsp; 1828</td>
<td>&nbsp; 1856</td>
<td>&nbsp; 1884</td>
</tr>
<tr>
<td>**2ஆம் ஆயிரமாண்டு**:</td>
<td>**20ம் நூற்றாண்டு**:</td>
<td>&nbsp; 1924</td>
<td>&nbsp; 1952</td>
<td>&nbsp; 1980</td>
</tr>
<tr>
<td>**3ஆம் ஆயிரமாண்டு**:</td>
<td>**21ம் நூற்றாண்டு**:</td>
<td>&nbsp; 2008</td>
<td>&nbsp; 2036</td>
<td>&nbsp; 2064</td>
<td>&nbsp; 2092</td>
</tr>
<tr>
<td>**3ஆம் ஆயிரமாண்டு**:</td>
<td>**22ம் நூற்றாண்டு**:</td>
<td>&nbsp; 2104</td>
<td>&nbsp; 2132</td>
<td>&nbsp; 2160</td>
<td>&nbsp; 2188</td>
</tr>
</table>
# புதன்கிழமையில் துவங்கும் நெட்டாண்டு

**புதன்கிழமையில் துவங்கும் நெட்டாண்டு** (*leap year starting on Wednesday*) என்பது சனவரி 1 அன்று புதன்கிழமையில் தொடங்கி திசம்பர் 31 இல் வியாழக்கிழமையில் முடிவுறும் 366 நாட்களைக் கொண்ட (அதாவது பெப்ரவரி 29 உட்பட) ஓர் ஆண்டாகும். கிரெகொரியின் நாட்காட்டியில் இவை 1908, 1936, 1964, 1992, 2020, 2048, 2076, 2116 போன்றவை ஆகும். அல்லது, பழைய யூலியன் நாட்காட்டியில் 2004, 2032 போன்றவையாகும். திங்கட்கிழமையில், புதன்கிழமையில், அல்லது வியாழக்கிழமையில் தொடங்கும் எந்தவொரு நெட்டாண்டும் இரண்டு "13ம் தேதி வெள்ளிக்கிழமை"களைக் கொண்டிருக்கும் (மார்ச், நவம்பர் மாதங்களில்). அதே வேளையில், வியாழக்கிழமையில் துவங்கும் சாதாரண ஆண்டு இவ்வியல்பைக் கொண்டிருக்கும், ஆனாலும் மேலதிகமாக பெப்ரவரியிலும் "13ம் தேதி வெள்ளிக்கிழமை"யைக் கொண்டிருக்கும்.
# புதன்கிழமையில் துவங்கும் நெட்டாண்டு

## நாட்காட்டிகள்

புதன்கிழமையில் தொடங்கும் ஒரு நெட்டாண்டின் நாட்காட்டி:
# புதன்கிழமையில் துவங்கும் நெட்டாண்டு

## பொருந்தக்கூடிய ஆண்டுகள்

### கிரெகொரியின் நாட்காட்டி

புதன்கிழமையில் தொடங்கும் நெட்டாண்டுகள், செவ்வாய்க்கிழமையில் துவங்கும் நெட்டாண்டுகள் போலவே, கிரெகொரியின் நாட்காட்டியின் 400 ஆண்டு சுழற்சியில் மொத்த நெட்டாண்டுகளில் கிட்டத்தட்ட 14.4% (97 இல் 14) என்ற விகிதத்தில் நிகழ்கின்றன. அவற்றின் ஒட்டுமொத்த நிகழ்வு 3.5% (400 இல் 14) ஆகும்.  
**புதன்கிழமையில் தொடங்கும் கிரெகொரியின் நெட்டாண்டுகள்**  
| 1896 |
| --- |
# புதன்கிழமையில் துவங்கும் நெட்டாண்டு

## பொருந்தக்கூடிய ஆண்டுகள்

### யூலியன் நாட்காட்டி

அனைத்து நெட்டாண்டு வகைகளைப் போலவே, யூலியன் நாட்காட்டியில் புதன்கிழமையில் தொடங்கும் சனவரி 1, 28 ஆண்டு சுழற்சியில் சரியாக ஒரு முறை நிகழ்கிறது, அதாவது 3.57% ஆண்டுகளில். யூலியன் காலண்டர் 28 ஆண்டுகளுக்குப் பிறகு மீண்டும் ஆரம்பமாவதால், அதாவது 700 ஆண்டுகளுக்குப் பிறகு (அதாவது 25 சுழற்சிகளின் பின்னர்) இது மீண்டும் நிகழும்.  
**புதன்கிழமையில் தொடங்கும் யூலியன் நெட்டாண்டுகள்**  
| 1500 |
| --- |
# வியாழக்கிழமையில் துவங்கும் நெட்டாண்டு

இது வியாழக்கிழமையில் துவங்கும் நெட்டாண்டிற்கான நாட்காட்டியாகும். (உ.ம் 1948, 1976, 2004, 2032 மற்றும் 2060)  
<table>
<tr>
<th>ஆயிரமாண்டு</th>
<th>நூற்றாண்டு</th>
<th>ஆண்டு</th>
<tr>
<td>**2ஆம் ஆயிரமாண்டு**:</td>
<td>**18ம் நூற்றாண்டு**:</td>
<td>&nbsp; 1756</td>
<td>&nbsp; 1784</td>
</tr>
<tr>
<td>**2ஆம் ஆயிரமாண்டு**:</td>
<td>**19ம் நூற்றாண்டு**:</td>
<td>&nbsp; 1824</td>
<td>&nbsp; 1852</td>
<td>&nbsp; 1880</td>
</tr>
<tr>
<td>**2ஆம் ஆயிரமாண்டு**:</td>
<td>**20ம் நூற்றாண்டு**:</td>
<td>&nbsp; 1920</td>
<td>&nbsp; 1948</td>
<td>&nbsp; 1976</td>
</tr>
<tr>
<td>**3ஆம் ஆயிரமாண்டு**:</td>
<td>**21ம் நூற்றாண்டு**:</td>
<td>&nbsp; 2004</td>
<td>&nbsp; 2032</td>
<td>&nbsp; 2060</td>
<td>&nbsp; 2088</td>
</tr>
<tr>
<td>**3ஆம் ஆயிரமாண்டு**:</td>
<td>**22ம் நூற்றாண்டு**:</td>
<td>&nbsp; 2128</td>
<td>&nbsp; 2156</td>
<td>&nbsp; 2184</td>
</tr>
</table>
# வெள்ளிக்கிழமையில் துவங்கும் நெட்டாண்டு

இது வெள்ளிக்கிழமையில் துவங்கும் நெட்டாண்டிற்கான நாட்காட்டியாகும். (உ.ம் 1932, 1960, 1988, 2016 மற்றும் 2044)  
<table>
<tr>
<th>ஆயிரமாண்டு</th>
<th>நூற்றாண்டு</th>
<th>ஆண்டு</th>
<tr>
<td>**2ஆம் ஆயிரமாண்டு**:</td>
<td>**18ம் நூற்றாண்டு**:</td>
<td>1768</td>
<td>1796</td>
</tr>
<tr>
<td>**2ஆம் ஆயிரமாண்டு**:</td>
<td>**19ம் நூற்றாண்டு**:</td>
<td>1808</td>
<td>1836</td>
<td>1864</td>
<td>1892</td>
</tr>
<tr>
<td>**2ஆம் ஆயிரமாண்டு**:</td>
<td>**20ம் நூற்றாண்டு**:</td>
<td>1904</td>
<td>1932</td>
<td>1960</td>
<td>1988</td>
</tr>
<tr>
<td>**3ஆம் ஆயிரமாண்டு**:</td>
<td>**21ம் நூற்றாண்டு**:</td>
<td>2016</td>
<td>2044</td>
<td>2072</td>
</tr>
<tr>
<td>**3ஆம் ஆயிரமாண்டு**:</td>
<td>**22ம் நூற்றாண்டு**:</td>
<td>2112</td>
<td>2140</td>
<td>2168</td>
<td>2196</td>
</tr>
</table>
# சனிக்கிழமையில் துவங்கும் நெட்டாண்டு

இது சனிக்கிழமையில் துவங்கும் நெட்டாண்டிற்கான நாட்காட்டியாகும். (உ.ம் 1972, 2000, 2028 மற்றும் 2056)  
<table>
<tr>
<th>ஆயிரமாண்டு</th>
<th>நூற்றாண்டு</th>
<th>ஆண்டு</th>
<tr>
<td>**2ஆம் ஆயிரமாண்டு**:</td>
<td>**18ம் நூற்றாண்டு**:</td>
<td>&nbsp; 1724</td>
<td>&nbsp; 1752</td>
<td>&nbsp; 1780</td>
</tr>
<tr>
<td>**2ஆம் ஆயிரமாண்டு**:</td>
<td>**19ம் நூற்றாண்டு**:</td>
<td>&nbsp; 1820</td>
<td>&nbsp; 1848</td>
<td>&nbsp; 1876</td>
</tr>
<tr>
<td>**2ஆம் ஆயிரமாண்டு**:</td>
<td>**20ம் நூற்றாண்டு**:</td>
<td>&nbsp; 1916</td>
<td>&nbsp; 1944</td>
<td>&nbsp; 1972</td>
<td>&nbsp; 2000</td>
</tr>
<tr>
<td>**3ஆம் ஆயிரமாண்டு**:</td>
<td>**21ம் நூற்றாண்டு**:</td>
<td>&nbsp; 2028</td>
<td>&nbsp; 2056</td>
<td>&nbsp; 2084</td>
</tr>
<tr>
<td>**3ஆம் ஆயிரமாண்டு**:</td>
<td>**22ம் நூற்றாண்டு**:</td>
<td>&nbsp; 2124</td>
<td>&nbsp; 2152</td>
<td>&nbsp; 2180</td>
</tr>
</table>
# ஞாயிற்றுக்கிழமையில் துவங்கும் நெட்டாண்டு

இது ஞாயிற்றுக்கிழமையில் துவங்கும் நெட்டாண்டிற்கான நாட்காட்டியாகும். (உ.ம் 1956, 1984, 2012, 2040, மற்றும் 2068)  
<table>
<tr>
<th>ஆயிரமாண்டு</th>
<th>நூற்றாண்டு</th>
<th>ஆண்டு</th>
<tr>
<td>**2ஆம் ஆயிரமாண்டு**:</td>
<td>**18ம் நூற்றாண்டு**:</td>
<td>&nbsp; 1764</td>
<td>&nbsp; 1792</td>
</tr>
<tr>
<td>**2ஆம் ஆயிரமாண்டு**:</td>
<td>**19ம் நூற்றாண்டு**:</td>
<td>&nbsp; 1804</td>
<td>&nbsp; 1832</td>
<td>&nbsp; 1860</td>
<td>&nbsp; 1888</td>
</tr>
<tr>
<td>**2ஆம் ஆயிரமாண்டு**:</td>
<td>**20ம் நூற்றாண்டு**:</td>
<td>&nbsp; 1928</td>
<td>&nbsp; 1956</td>
<td>&nbsp; 1984</td>
</tr>
<tr>
<td>**3ஆம் ஆயிரமாண்டு**:</td>
<td>**21ம் நூற்றாண்டு**:</td>
<td>&nbsp; 2012</td>
<td>&nbsp; 2040</td>
<td>&nbsp; 2068</td>
<td>&nbsp; 2096</td>
</tr>
<tr>
<td>**3ஆம் ஆயிரமாண்டு**:</td>
<td>**22ம் நூற்றாண்டு**:</td>
<td>&nbsp; 2108</td>
<td>&nbsp; 2136</td>
<td>&nbsp; 2164</td>
<td>&nbsp; 2192</td>
</tr>
</table>
# டௌரி கல்யாணம்

**டௌரி கல்யாணம்** என்பது 1983ஆம் ஆண்டு வெளியான தமிழ்த் திரைப்படம்.
# டௌரி கல்யாணம்

## வகை

சமூகப்படம்
# டௌரி கல்யாணம்

## கதை

மத்தியவர்க்கக் குடும்பத்தில் உள்ள ஒரு அண்ணன் தனது தங்கைக்குத் திருமணம் நடத்துவதற்குள் என்ன என்ன பாடுபடுகிறான் என்பதைக்காட்டும் படம். வரதட்சணை என்னும் சமூகத்தீமை எப்படியெல்லாம் ஒருசாதாரண குடும்பத்தை வதைக்கிறது என்பதைத் தெளிவாகக் காட்டுகின்றது. தங்கைக்காக அனைத்து உறவினர்களிடமும் உதவி கோரி கடிதம் எழுதுகிறார் அண்ணன். உறவினர்கள் உதவினரா, திருமணம் நடந்ததா என்பதை நகைச்சுவையுடனும் விறுவிறுப்புடனும் சொல்லும் சமூகத் திரைச்சித்திரம்.
# நோக்கியா லூமியா 610

## அமைப்பு

**நோக்கியா லூமியா 610 (Nokia Lumia 610)** விண்டோசு இயங்குதளத்துடன் தொடுதிரை வசதியும் கொண்டது. சியான், மெசந்தா, கருப்பு, வெள்ளை ஆகிய நிறங்களில் கிடைக்கிறது.
# நோக்கியா லூமியா 610

## மேலும் பார்க்கவும்

- நோக்கியா லூமியா 810
- நோக்கியா லூமியா 900
- நோக்கியா லூமியா 920
# நோக்கியா லூமியா 610

## வெளியிணைப்புகள்

- Lumia 610 technical specifications
# மாதவிடாய் குப்பி

**மாதவிடாய் குப்பி ** (*menstrual cup*) மாதவிடாய் காலத்தில் வெளியேறும் நீர்மங்களை சேகரிக்கும் வண்ணம் யோனியின் உள்ளே அணியப்படும் நெகிழ்வான குப்பி அல்லது தடை ஆகும். பஞ்சுத்தக்கைகளைப் போன்றோ அணையாடைகளைப் போன்றோ உறிஞ்சாது இவை நீர்மங்களை சேகரிக்கிறது. இவை பொதுவாக பாதுகாப்பான மற்றும் ஒவ்வாமை குறைந்த மருத்துவத்தர சிலிகோனிலால் ஆக்கப்படுகின்றன. இந்தக் குப்பிகளை மீளவும் பயன்படுத்தக் கூடுமாகையால் பஞ்சுத்தக்கைகளை விட இவை செலவுத்திறன் மிகுந்தும் சுற்றுச்சூழலுக்கு ஊறு விளைவிக்காதும் உள்ளன. ஒரு குப்பியை 5-10 ஆண்டுகளுக்குப் பயன்படுத்தலாம். பஞ்சுத்தக்கைகளைவிட கூடுதலான கொள்ளளவும் கொண்டுள்ளன. சில மணி நேரத்திற்கொருமுறை பஞ்சுத்தக்கைகளையும் அணையாடைகளையும் மாற்ற வேண்டியிருக்க இக்குப்பியை 12 மணி நேரத்திற்கொருமுறை வெறுமையாக்கினால் போதுமானது. மேலும் நீர்மங்களை யோனிச் சுவர்கள், பிறப்புறுப்புகளிலிருந்து விலக்கி வைப்பதாலும் காற்றுக்கு வெளிப்படுத்தாததாலும் துர்நாற்றம் மற்ற முறைகளை விட குறைவாகவே உள்ளது.  
மாதவிடாய் குப்பிகளை பயன்படுத்தத் துவங்கும்போது கூடுதல் நேரமெடுக்கலாம். சிலருக்கு உள்ளிடுவதும் அப்புறப்படுத்துவதும் பஞ்சுத்தக்கைகளை விடக் கடினமாக இருக்கலாம். இவற்றை அடிக்கடி சுத்தப்படுத்துவது அவசியமாகும். சில தயாரிப்பாளர்கள் 12 மணிக்கொருமுறை குடிநீரும் மென்தூய்மிப்புப் பொருளும் கலந்து சுத்தப்படுத்துவதை பரிந்துரைக்கின்றனர். வேறு சில தயாரிப்பாளர்கள் வெறுமையாக்கப்படும்போது நன்கு துடைத்து விசாய்க்கால முடிவில் மென்மையான வழலை கொண்டு சுத்தப்படுத்துவதைப் பரிந்துரைக்கின்றனர்.
# பரங்கி மலை

**பரங்கி மலை** (*St. Thomas Mount*) என்பது தமிழ்நாட்டின் செங்கல்பட்டு மாவட்டம், தாம்பரம் வட்டத்தில் அமைந்த தாமஸ் மலை ஊராட்சி ஒன்றியத்தில் அமைந்துள்ள ஒரு பகுதியாகும். இது சென்னை நகரின் வெளிப்புறத்தில் ஒரு சிறு மலை ஆகும். இம்மலை சென்னை நகரின் கிண்டி பகுதியில், சென்னை விமான நிலையத்திற்கு வெகு அருகில் உள்ளது. இது **புனித தாமஸ் மலை** என்னும் பெயராலும் வழங்கப்பட்டு வருகிறது.  
கிறித்தவ சமயத்தை முதன்முதல் இந்தியாவுக்குக் கொணர்ந்தவர் இயேசுவின் சீடரான புனித தோமா என்பதும், அவர் கிறித்தவ நம்பிக்கையின் பொருட்டு மறைச்சாட்சியாக இம்மலையில் உயிர்நீத்தார் என்பதும் மரபுவழிச் செய்தி. அதன் அடிப்படையில் இம்மலை **புனித தோமையார் மலை** என்னும் பெயர் பெற்றது.  
போர்த்துகீசியரின் வருகையைத் தொடர்ந்து இம்மலைப் பகுதியில் பல கிறித்தவர்கள் குடியேறினர். 300 அடி உயரத்தில் உள்ள அம்மலைமீது போர்த்துகீசிய மறைப்பணியாளர்கள் 1523-ஆம் ஆண்டில் அழகியதொரு கோவிலைக் கட்டி எழுப்பினார்கள்.  
திருத்தந்தை இரண்டாம் யோவான் பவுல் 1986, பிப்ரவரி 5-ஆம் நாள் இம்மலைக் கோவிலைச் சந்தித்தார்.  
பரங்கிமலையின் அடிவாரத்தில் இந்திய இராணுவத்தின் *அலுவலர் பயிற்சி அக்காதெமி* (Officer Training Academy [OTA]) அமைந்துள்ளது. அங்கே தொடருந்து நிலையமும் இப்பெயருடன் விளங்குகிறது.
# பரங்கி மலை

## பரங்கிமலையில் அமைந்த கோவில்

தோமையார் மலைமீது அமைந்த கோவில் *குழந்தைப் பேறு எதிர்பார்க்கும் அன்னை மரியாவுக்கு* (*Our Lady of Expectation*) அர்ப்பணிக்கப்பட்டுள்ளது. புனித தோமா கிறித்தவ நம்பிக்கையின் பொருட்டு உயிர்துறந்த இடத்தின்மீது இக்கோவிலைப் போர்த்துகீசியர் கட்டியெழுப்பினர் (ஆண்டு: 1523). கோவிலின் முதன்மைப் பீடத்தின் கீழ் அவ்விடம் அமைந்துள்ளதாக நம்பப்படுகிறது.
1545
மலையடிவாரத்தின் வடக்குப் பக்கத்தில் உயர்ந்தெழுகின்ற கோபுர வாசல்கள் நான்கு உள்ளன. அவற்றின் அருகே ஒரு பெரிய சிலுவை உள்ளது. அதில் 1547 என்னும் ஆண்டும் பொறிக்கப்பட்டுள்ளது. மலையின் உச்சியைச் சென்றடைய 160 படிகள் கொண்ட படிக்கட்டு செதுக்கப்பட்டுள்ளது.  
மலையில் ஏறிச் செல்லும்போது படிகளின் அருகே நெடுகிலும் இயேசுவின் துன்பங்களையும் சாவையும் சித்தரிக்கின்ற சிலுவைப் பாதை சுரூபங்கள் வைக்கப்பட்டுள்ளன. திருப்பயணியர் மேலே ஏறிச் செல்லும்போது சிலுவைப் பாதை வேண்டல் நிகழ்த்துவது வழக்கம்.
# திருநம்பி

**திருநம்பி** என்போர் திருநர்களில் (Transgender) ஒரு வகையோர். பிறக்கும் போது பெண்ணாக அடையாளப்படுத்தப்பட்டு, பின்னர் தம்மை ஆணாக உணர்ந்து ஆணாக வாழ்வோர் "திருநம்பிகள்" (Transmen) என்றழைக்கப்படுகின்றனர். திருநங்கைகள் (Transwomen) என்போர் ஆணாகப் பிறந்து, பின்னர் தம்மை பெண்ணாக உணர்ந்து பெண்களாக வாழ்வோர் ஆவர். திருநங்கைகளைப் பற்றி அறியப்பட்ட அளவுக்கு திருநம்பிகள் பற்றி அறியப்படவில்லை. திருநங்கைகள் தம்மை வெளிப்படுத்திக் கொண்ட அளவுக்குத் திருநம்பிகள் தம்மை வெளிப்படுத்திக் கொள்ளவில்லை.
# குலோத்துங்க சோழன் உலா உரை

**குலோத்துங்க சோழன் உலா உரை** 16 ஆம் நூற்றாண்டில் தோன்றிய உரைநூல். பன்னிரண்டாம் நூற்றாண்டில் ஒட்டக்கூத்தரால் மூவருலா எழுதப்பட்டது.  
விக்கிரம சோழன், அவன் மகன் இரண்டாம் குலோத்துங்கள், அவன் மகன் இரண்டாம் இராசராசன் ஆகிய மூவர் மீது பாடப்பட்ட மூன்று உலா நூல்களைக் கொண்டது இந்த மூவருலா.  
இந்த மூன்றில் இடையிலுள்ள குலோத்துங்க சோழன் உலாவுக்கு மட்டும் நான்கு நூற்றாண்டுகளுக்குப் பின்னர் எழுதப்பட்ட உரை நூல் இது. இதனை எழுதியவர் இன்னார் என அறியமுடியவில்லை.  
இந்த உரை உ. வே. சாமிநாதையர் அவர்களுக்குக் கிடைத்து அவரது மகனால் 1946 ஆம் ஆண்டு பதிப்பிக்கப்பட்டுள்ளது.
- இவரது உரையில் தொல்காப்பியம், பரிபாடல், பெருங்கதை, முதலான நூல்களிலிருந்து எடுத்துக்காட்டுகள் தரப்பட்டுள்ளன.
- சோர்ச்சி, இட்டவாகு, ஈழத்துப்பிடாரி முதலான வழக்குச் சொற்கள் வருகின்றன.
- கார் மேகம் கண்டு ஆடாத மயில் போலவும், கதிரவனைக் கண்டு மலராத தாமரை போலவும் இருப்பவள் பேதை – என்பது பட இவர் பேதைப் பருவத்துக்குத் தரும் உவமை விளக்கம் நன்றாக உள்ளது.
# குலோத்துங்க சோழன் உலா உரை

## கருவிநூல்

- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 2, பதிப்பு 2005
# நல்லாண் பிள்ளை பெற்றாள்

**நல்லாண் பிள்ளை பெற்றாள்** என்பது தமிழ்நாட்டின் விழுப்புரம் மாவட்டம், செஞ்சி வட்டத்தைச் சேர்ந்த சிற்றூர் ஆகும். இவ்வூர் செஞ்சியில் இருந்து 23 கி.மீ. தொலைவிலும் கடலாடி குளத்தில் இருந்து மேற்கே 6 கி.மீ. தூரத்தில் அமைந்துள்ளது. மக்களின் முக்கியத் தொழில் வேளாண்மை. விழுப்புரம் மாவட்டத்திலேயே அதிக ஆசிரியர்களைக் கொண்ட ஊர் எனப் பெயர் பெற்றது.
# நோக்கியா லூமியா 810

**நோக்கியா லூமியா 810 (Nokia Lumia 810)**, நோக்கியா நிறுவனம் வெளியிட்ட தொடுதிரை நகர்பேசியாகும். இது விண்டோசு இயங்குதளத்தில் இயங்கும். அக்டோபர் 8, 2012 அன்று வெளியானது. 8 மெகாபிக்சல் (மெகாபடவணுக்கள்) கொண்ட நிழற்படக்கருவி, 1.5 கிகாஹர்ட்சில் இயங்கும் செயலி ஆகிய வசதிகளைக் கொண்டது.
# நோக்கியா லூமியா 810

## விபரங்கள்

:இயங்குதளம் = விண்டோசு 8 (கைபேசிக்கானது)
:நினைவகம் = 1 கிகாபைட்டுகள் ரேம்
:நினைவக அட்டை = 64 கிகாபைட்டுகள் வரையில்.
:இணைப்பு வசதிகள் = புளுடூத், வை-ஃபை
# நோக்கியா லூமியா 900

**நோக்கியா லூமியா 900** (Nokia Lumia 900) விண்டோசு 8 இயங்குதளத்தில் இயங்கும் நகர்பேசியாகும். இதை ஜனவரி 9, 2012 அன்று நோக்கியா நிறுவனம் வெளியிட்டது. தொடுதிரை வசதி கொண்ட இக்கைபேசி சியான், மெசந்தா, கருப்பு, வெள்ளை நிறங்களில் கிடைக்கிறது. . 512 மெகாபைட்டுகள் ரேம், 16 கிகாபைட்டுகள் உள்ளமைந்த நினைவகம் ஆகியவற்றைக் கொண்டுள்ளது. காணொளி வழி பேச்சிற்குத் துணைபுரியும் முன்னமைந்த நிழற்படக்கருவி இதன் சிறப்பாகும். . ஐக்கிய அமெரிக்கா, கனடா, ஐக்கிய ராச்சியம், சிங்கப்பூர், ஆஸ்திரேலியா, சீனா, மலேசியா ஆகிய நாடுகளில் பரவலாக விற்கப்பட்டது. இதில் இருந்த குறைகள் சில அடுத்த பதிப்பான நோக்கியா லூமியா 920 பேசியில் சீரமைக்கப்பட்டன.
# இந்துத்துவம்

**இந்துத்துவம்** அல்லது **இந்துத்துவா** கொள்கை என்பது ஆர்எஸ்எஸ் என்ற இந்து மத அமைப்பை உருவாக்கிய தலைவர்களில் ஒருவரான சாவர்க்கரால் முன் மொழியப்பட்ட இந்து மதத்தின் அடிப்படை கருத்தியல் ஆகும்.
# இந்துத்துவம்

## வரலாறு

- இந்துத்துவம் என்பது எந்தவொரு சமரசமும் இன்றி இந்துக்களின் பழமைவாத கருத்துகளையும், அவர்களின் நலன், இறை வழிபாடு, பண்பாடு, பாரம்பரிய உரிமைகளை பேணுவதற்கும், பாதுகாப்பதற்கும் வரையறுக்கப்பட்ட ஒரு கோட்பாடாகும்.
- இது இந்துக்களின் நம்பிக்கை மற்றும் உணர்வுகளை பாதுகாக்கிறது.
- மேலும் இந்துத்துவா கொள்கை சில தீண்டாமை நிலைபாடுடன் மனித வாழ்வியலில் பல ஏற்ற தாழ்வுகளுடன் இருப்பதால் அவை மேல்மட்ட இந்துக்களுக்கு மட்டுமே சாதகமாக இருப்பதால் தென்னிந்திய மக்களிடம் இவ்வகை கருத்தியல் ஏற்புடையதாக இல்லாமல் போனதால் இந்துத்துவா கொள்கை இந்தியா முழுவதும் ஏற்கபடாத கொள்கையாக போனது என்றும் கூறப்படுகிறது.
- மேலும் இந்து மத கருத்தியலில் வட இந்தியாவில் சில பகுதிகளில் மட்டுமே மக்களால் ஏற்கபட்டு இந்துத்துவா கொள்கை வெற்றி பெற்றாலும் பெரும்பாலான தென்னிந்தியா மற்றும் வட கிழக்கிந்தியாவில் பலர் கிறிஸ்துவம், இஸ்லாம், பௌத்தம் மதத்தை ஏற்று தழுவி கொண்டதால் இந்துத்துவா கொள்கை அங்கெல்லாம் பின்னடைவை சந்தித்தது.
- அதைவிட இந்தியா சுதந்திரத்தின் போது இந்துக்கள் வாழும் அன்றைய ஒருங்கிணைந்த இந்தியாவின் பெரும் நிலப்பகுதியான பாகிஸ்தான் இஸ்லாமியர்களுக்கு தனிநாடாக சென்ற பிறகு இந்துத்துவா கொள்கை தோல்வியை தழுவியது என்றும் சில அரசியல் அறிஞர்களால் கூறப்படுகிறது.
# இந்துத்துவம்

## கருத்து

- வரலாற்றாசிரியரின் கருத்துப்படி *இந்துத்துவம் என்பது மேம்பட்ட அரசியல் சூழலில் அதுசார்ந்த ஆதாரங்களுக்கானது* என்று புகழ்பெற்ற இந்திய வரலாற்றாசிரியரான பேராசிரியர் ரொமிலா கூறுகிறார்.
# கெட்டி உருண்டை (இனிப்பு)

கெட்டி உருண்டை (கல்லுருண்டை) என்பது விழாக்காலங்களில் செய்யப்படும் தமிழகத்து இனிப்பு. இது பச்சரிசி, பாசிப்பருப்பு ஆகியவற்றை மாவாக அரைத்து இனிப்பு சேர்த்து செய்யப்படும். தேவைக்கேற்ப எள்ளோ, தேங்காயோ சேர்த்து செய்தும் உண்பர். கெட்டியாக பிடிக்கப்படுவதால் கடிப்பதற்குக் கடினமாக இருக்கும். எனவே இப்பெயர் பெற்றது. தோற்றத்தால் நெய் சேர்த்து செய்யப்படும் ரவா உருண்டையை ஒத்திருக்கும்.
# கட்டுப்பாடிழந்த சீறுநீர்ப்போக்கு

**கட்டுப்பாடிழந்த சிறுநீர்ப்போக்கு ** (*Urinary incontinence*, **UI**) என எந்தவொரு தன்னிச்சையான சிறுநீர் கசிவும் குறிப்பிடப்படுகிறது. வாழ்க்கைத் தரத்தை வெகுவாக பாதிக்கின்ற ஒரு மிக பொதுவான மற்றும் மனத்தகைவு ஏற்படுத்துகின்ற ஓர் சிக்கலாக இது அமைந்துள்ளது. இதன் பின்னணியில் குணப்படுத்தக்கூடிய மருத்துவ நிலை இருப்பினும் பெரும்பாலும் இது மருத்துவர்களிடம் வெளிப்படுத்தப்படுவதில்லை.
# கட்டுப்பாடிழந்த சீறுநீர்ப்போக்கு

## காரணிகள்

பெண்களிடம் கட்டுப்பாடிழந்த சிறுநீர்ப்போக்கிற்கு பொதுவான காரணங்களாக தகைவு சிறுநீர்ப்போக்கும் தூண்டு சிறுநீர்ப்போக்கும் உள்ளன. இரண்டு சிக்கல்களும் உள்ளப் பெண்களுக்கு கலவை சிறுநீர்ப்போக்கு உள்ளது.
தகைவு சிறுநீர்ப்போக்கு சிறுநீர்வழிக்கு ஆதாரம் இல்லாமையால் ஏற்படுவது; இது பிறப்பின்போதே இடுப்பறை கட்டமைப்பு சேதமடைவதால் இருக்கலாம். இருமல், தும்மல் மற்றும் தூக்குதல் போன்ற வயிற்று அழுத்தத்தை கூடுதலாக்கும் எந்த செயலின்போதும் சிறுசிறு துளிகளாக வெளியேறுவது இதன் இயல்பாக அமைந்துள்ளது.
# முத்திரை (இசை)

கீர்த்தனைகளை இயற்றும் பாடலாசிரியர்கள், ஒரு குறிப்பிட்ட சொல் தங்களின் பாடலில் இடம்பெறும் வகையில் எழுதுவர். அச்சொல் **முத்திரை** என அழைக்கப்படும்.
# முத்திரை (இசை)

## முத்திரையின் வகைகள்

1. ஸ்வயநாம முத்திரை
1. இராக முத்திரை
1. இதரநாம முத்திரை
1. இராஜ முத்திரை
1. தாள முத்திரை
1. வம்ச முத்திரை
1. இலக்ஷண முத்திரை
1. சந்த முத்திரை
1. ஸ்தல முத்திரை
1. ஆச்சாரிய முத்திரை
1. இஷ்ட ஜன முத்திரை
1. அர்த்த முத்திரை  
எஸ். பாலச்சந்திரராஜு எழுதிய 'இசைத் துணைவன்' எனும் நூல். மூன்றாம் பதிப்பு, 1998. வெளியிட்டோர்: மணிமேகலைப் பிரசுரம், சென்னை 17.
# டீசல் பொறி

**டீசல் பொறி** எனப்படுவது ஒரு வகையான உள் எரி பொறி ஆகும். இது அமுக்குவதால் உண்டாகும் வெப்பத்தை வைத்து எரிப்பு அறையிலுள்ள எரிபொருளை எரிய வைக்கிறது. எரிம-வளிமக் கலவையை எரிய வைக்கத் தீப்பொறி பயனாகும் எரியூட்டு-பொறியிலிருந்து (spark-ignition engine) இது மாறுபட்டது. இப்பொறி டீசல் என்பவரால் 1893 ஆம் ஆண்டில் உருவாக்கப்பட்டது. மேலும் இதன் பற்றிக்கொள்ளும் வெப்பநிலை பெட்ரோலை ஒப்பிடும்போது குறைவு. அதனால் இதில் எரியூட்டு (Sprak) என்ற சாதனம் தேவையில்லை.  
டீசல் பொறி அதன் உயர் அமுக்கு விகிதம் காரணமாக உள் அல்லது வெளி எரி பொறியினை விட உயர் வெப்பப் பயனுறுதியைக் கொண்டுள்ளது, குறைந்த வேகமுடைய டீசல் பொறிகள் 50% இற்கும் அதிக பயனுறுதியைக் கொண்டுள்ளது.  
டீசல் பொறிகள் இரண்டு மற்றும் நான்கு ஸ்ட்ரோக் வகைகளில் உற்பத்தி செய்யப்படுகின்றன. இவை ஆரம்பத்தில் நிலையான நீராவி இயந்திரங்களிற்கான திறமிக்க மாற்றுதலாக பயன்படுத்தப்பட்டன. 1910 முதல் நீர்மூழ்கிகள், கப்பல்களில் பயன்படுத்தப்பட்டு வருகின்றன. பின்னர் நகரூர்திகள், டிரக்குகள், கனரக கருவிகள் மாற்றும் மின் பிறப்பாக்கும் நிலையங்களில் பயனுக்கு வந்தன. 1930களில் மெதுவாக ஒரு சில தானுந்துகளில் பாவனைக்கு வந்தன. 1970லிருந்து ஐக்கிய அமெரிக்காவில் சாலையில் செல்கின்ற மற்றும் சாலையில் செல்லாத டீசல் பொறி வண்டிகளின் பயன்பாடு அதிகரித்தன. 2007 இன் படி ஐரோப்பாவில் விற்பனையாகும் புதிய கார்களில் 50% டீசல் ஆகும்.
# விக்கிப்பீடியா:சிறப்புக் கட்டுரைகள் நியமனம்/பாண்டியர் துறைமுகங்கள்

## பாண்டியர் துறைமுகங்கள்

தமிழர்களின் முற்கால மற்றும் பிற்காலத் துறைமுகங்கள், அவை தொடர்பான அகநாடுகள், துறைமுகங்கள் அமைந்த ஆறுகள், வணிகர் சமூகங்கள் (அரேபியரும் உள்ளனர்), ஏற்றுமதி இறக்குமதி பொருட்கள் என பல தகவல்களை கொண்ட கட்டுரை.  
பல்வேறு விதங்களில் இது மாதிரிக்கட்டுரையாக அமைய வாய்ப்புண்டு. முதற்பக்க கட்டுரையாகி உளதால் சர்ச்சைகள் இருக்க வாய்ப்பில்லை. வெளிநாட்டு பயணிகளே இவர்களை பற்றி பேசியிருப்பது வியப்பு.--தென்காசி சுப்பிரமணியன் (பேச்சு) 14:58, 30 நவம்பர் 2012 (UTC)
# விக்கிப்பீடியா:சிறப்புக் கட்டுரைகள் நியமனம்/தென்காசிப் பாண்டியர்கள்

## தென்காசிப் பாண்டியர்கள்

தென்காசியில் தான் பாண்டியர்கள் கடைசியாக இருந்தார்கள் என்பதே நிறைய நபர்களுக்கு தெரிவதில்லை. அதுவே இதற்கு மிகப்பெரூம் பலம்.  
இது சிறப்புக்கட்டுரை ஆனால் தன் ஊரைப்பற்றிய வரலாறு எழுத வேண்டும் என்ற ஆர்வம் பார்பவர்க்கு வர வாய்ப்புளது. சம்புவரையர் கட்டுரை பற்றிய தகவல்கள் இல்லை. இதை சிறப்புக்கட்டுரையானால் சம்புவரையர் கட்டுரையை வேறு எவராவது இதைப் போன்று விரிவு படுத்த மாதிரியாக அமையும். தன் ஊர் அரச்ர்கள் கட்டிய கோயில்கள் பற்றி அறிய ஆர்வம் கூடும்.  
ஏற்கனவே முதற்பக்க கட்டுரை ஆனதால் சிக்கல் வராது என நினைக்கிறேன். மேலும் **ஆண்ட இனம் மாண்ட கதையை** எவராவது ஆராய முதற்படியாக அமையும்.--தென்காசி சுப்பிரமணியன் (பேச்சு) 15:11, 30 நவம்பர் 2012 (UTC)
# தீபாராதனை

**தீபாராதனை** என்பது இந்துக் கோயில்களில் நிகழும் பூசைகளின் ஒரு பகுதியாக இடம்பெறும் ஒரு நிகழ்வு ஆகும். இது பூசையின் ஒரு முக்கியக் கட்டமாக அமைகின்றது. கற்பூர ஒளியில் கிடைக்கும் தரிசனமே தீபாராதனை. தீபாரதனையின்போது பூசகர் பலவிதங்களில் தீப ஒளியை இறைவனின் திருவுருவத்துக்கு முன்னர் காட்டுவார். நித்தியம், நைமித்தியம், காமியம் என்று சொல்லப்படும் அன்றாடப் பூசை, காரணம் குறித்த பூசை, விளைவு கருதிய பூசை என்னும் மூவகைப் பூசைகளிலும் தீபாராதனை இடம்பெறுகின்றது. பூசை நிகழ்வுகளின் ஒழுங்கில் நைவேத்தியம் எனப்படும் உணவு படைத்தலுக்குப் பின்னர் தீபாராதனை தொடங்கும்.
# தீபாராதனை

## தீப வகைகள்

தீபாராதனைக்கு உரிய தீபங்கள் பெரும்பாலும் பித்தளை போன்ற உலோகங்களினால் செய்யப்படுகின்றன. பூசையின்போது பெரிதும் பயன்படும் தீபங்களுள் பின்வருவன அடங்கும்:  
- ஒரு முக தீபம் அல்லது ஒற்றைத் தீபம்
- அடுக்குத் தீபம்
- பஞ்சமுக தீபம்
- வில்வ தீபம்
- இடப தீபம்
- கும்ப தீபம்
- ஈசனாதி தீபங்கள்
- கற்பூர தீபம்
- பஞ்சராத்திரிகைத் தீபம்  
இவையன்றி பதினாறு வகைத் தீபங்களும் பூஜைக்குப் பயன்படுத்தப்படுகின்றன.
1. தூபம்
1. மஹாதீபம் -
1. அலங்கார தீபம்
1. நாக தீபம்
1. விருட்சப தீபம் - விருஷ தீபம்
1. புருஷா மிருக தீபம்
1. ஓல தீபம்
1. கமடதி தீபம் - கமபதி தீபம்
1. கனு தீபம் - கஜ தீபம்
1. வியாண்யர தீபம் - வியாக்ர தீபம்
1. இம்ம தீபம் - சிம்ஹ தீபம்
1. துவஜ தீபம்
1. மயூர தீபம்
1. ஐந்தட்டு தீபம் - பூரண தீபம்
1. நட்சத்திர தீபம்
1. மேரு தீபம்.
# தீபாராதனை

## உசாத்துணைகள்

- கைலாசநாதக்குருக்கள், கா., சைவத் திருக்கோவிற் கிரியை நெறி, பேராசிரியர் பிரம்மசிறீ கைலாசநாதக் குருக்கள் ஞாபகார்த்த சபை, யாழ்ப்பாணம். 2009.
# மகள் மறுத்தல்

மகள் மறுத்தல் என்னும் துறைப் பாடல் புறநானூற்றுத் தொகுப்பில் 3 உள்ளன. புறநானூறு 109, 110, 111 இது நொச்சித்திணையில் வரும் துறை.  
வேள் பாரி தன் மகளை யாருக்குத் தருவான் என்று கபிலர் கூறும் பாடல்கள் இவை.  
இந்தப் பாடல்களால் மூவேந்தர் கூடிப் பாரியின் பறம்பு மலையை முற்றிகை இட்டுப் பாரியை அழித்தது பாரியின் மகளை மணப்பதற்காகவே எனத் தெரிகிறது.  
பாரி தன் நாட்டை ஆடிப் பாடி வரும் விறலியர்க்கு நல்குவான். வேந்தர்க்கு விட்டுக்கொடுக்க மாட்டான். தன் நாட்டின் 300 ஊர்களையும் பரிசிலர்க்குக் கொடுத்துவிட்டான். எஞ்சியிருப்பது குன்று, பாரி, புலவர் ஆகியவையே, இவற்றை வேந்தர்க்குத் தரமாட்டான். இந்தக் குன்றத்தையும் பாடிவரும் கிணைமகள் பெறமுடியும்.
- மகட்பாற்காஞ்சி என்னும் துறையில் வரும் பாடல்களில் மகளின் தந்தை இன்னான் என்றோ, அவளை மணக்க வரும் வேந்தன் இன்னார் என்றோ பெயர் கூப்பட்டிருக்காது.
- மகள் மறுத்தல் என்னும் துறையில் வரும் பாடல்களில் மகளின் தந்தை இன்னார் எனக் காட்டப்பட்டிருக்கும்.
இவை இது துறைகளில் காணப்படும் வேறுபாடு.
# மறக்களவழி

மறக்களவழி என்னும் துறைப் பாடல் புறநானூற்றுத் தொகுப்பில் 5 உள்ளன. இது வாகைத்திணையில் வரும் துறை.
# மறக்களவழி

## இலக்கணம்

உழவர் களத்தில் அதரி திரித்து, மாடுகளைக் கட்டி நெல்லின் வைக்கோலைப் போர் அடிப்பது போல, அரசன் போர்களத்தில் யானை, குதிரை, காலாள் ஆகியோரை உதரிப் போரடிப்பதைக் கூறுவது மறக்களவழி என்னும் துறையாகும் என்று இலக்கண நூல்கள் குறிப்பிடுகின்றன.  
இங்குக் காட்டப்பட்டுள்ள புறநானூறு, களவழி நாற்பது ஆகிய நூலில் வரும் பாடல்களில் இந்தக் களவழி உருவகம் செய்யப்பட்டுள்ளது.  
தொல்காப்பியம் புறப்பொருள் வெண்பாமாலை ஆகிய இலக்கண நூல்கள் இந்தச் செய்திகளைக் குறிப்பிடுகின்றன.
# மறக்களவழி

## இலக்கியம்

போர்க்களத்தில் வீழ்ந்துகிடக்கும்போது அரசன் வழங்கும் பரிசிலைச் சிறப்பித்துக் கூறுவது மறக்களவழி.  
;கருவூர்க் கோட்டை
- சோழன் குராப்பள்ளித் துஞ்சிய கிள்ளிவளவன் போர்க்களத்தில் கிடக்கும்போது தன்னைப் பாடிய புலவர் கோவூர் கிழாருக்குத் தான் வென்ற கருவூர்க் கோட்டையைப் பரிசாக வழங்கினான்.
;மணிமாலை
- போர்ப்புறம் என்னுமிடத்தில் சோழன் வேல்பஃறடக்கைப் பெருநற்கிள்ளியோடு போரிட்ட சேரமான் குடக்கோ நெடுஞ்சேரலாதன் போர்க்களத்தில் கிடக்கும்போது புலவர் கழாத்தலையாருக்குத் தன் கழுத்திலிருந்த மணியாரத்தைப் பரிசாக வழங்கினான்.
;பட்டத்து யானை
- சேரமான் கடலோட்டிய வேல்கெழு குட்டுவன் போர்க்களத்தில் கிடக்கும்போது தன்னைப் பாடிய புலவர் பரணருக்குத் தன் பட்டத்து யானையைப் பரிசாக வழங்கினான்.
- சோழன் செருப்பாழி எறிந்த இளஞ்சேட்சென்னி போர்க்களத்தில் கிடக்கும்போது தன்னைப் பாடிய புலவர் ஊன்பொதி பசுங்குடையாருக்குத் தன் பட்டத்து யானையைப் பரிசாக வழங்கினான்.
- தலையாலங்கானத்துச் செருவென்ற பாண்டியன் நெடுஞ்செழியன் போர்க்களத்தில் கிடக்கும்போது தன்னைப் பாடிய புலவர் கல்லாடனாருக்குத் தன் பட்டத்து யானையைப் பரிசாக வழங்கினான்.
;அரசனைச் சிறை மீட்டல்
- சோழன் செங்கணான் போரில் வென்று சேரமான் கணைக்கால் இரும்பொறையைச் சிறையிலிட்டான். பதினெண்கீழ்கணக்கு நூல்களில் ஒன்றான களவழி என்னும் நூலைப் புலவர் பொய்கையார் சோழனின் போர்க்களவழியாகப் பாடிச் சிறை மீட்டார்.
# 1776

**1776** (MDCCLXXVI) ஒரு திங்கட்கிழமையில் ஆரம்பமான ஒரு கிரிகோரியன் நெட்டாண்டாகும். பழைய ஜூலியன் நாட்காட்டியில் இது வெள்ளிக்கிழமையில் ஆரம்பமானது.
# 1776

## நிகழ்வுகள்

- மார்ச் 15 - தெற்கு கரோலினா பிரித்தானியாவிடம் இருந்து விடுதலையை அறிவித்தது. பிரித்தானியாவிடம் இருந்து விடுதலை பெற்ற முதலாவது அமெரிக்கக் குடியேற்ற நாடு இதுவாகும்.
- மார்ச் 17 - அமெரிக்கப் புரட்சி: பிரித்தானியப் படைகள் மசாசுசெட்சின் பொஸ்டன் நகரை விட்டு அகன்றனர்.
- ஏப்ரல் 12 - அமெரிக்க நாட்டில் உள்ள கரோலினா என்ற மாகாணம் ஐக்கிய இங்கிலாந்தின் காலணி மயத்திற்கு எதிப்பு தெரிவித்தது.
- ஜூன் 28 - ஜார்ஜ் வாஷிங்டனை கடத்தத் திட்டமிட்டதற்காக அவரது மெய்ப்பாதுகாப்பாளராக இருந்த "தொமஸ் ஹின்க்கி" தூக்கிலிடப்பட்டான்.
- ஜூலை 4 - ஐக்கிய இராச்சியத்திடம் இருந்து ஐக்கிய அமெரிக்கா விடுதலையை அறிவித்தது.
- சூலை 11 - கப்டன் ஜேம்ஸ் குக் தனது மூன்றாவது கடற் பயணத்தை ஆரம்பித்தான்.
- ஆகஸ்டு 10 - அமெரிக்காவின் விடுதலைப் பிரகடன செய்தி லண்டனைப் போய்ச் சேர்ந்தது.
- ஆகஸ்டு 27 - பிரித்தானியப் படைகள் லோங் தீவில் ஜோர்ஜ் வாஷிங்டன் தலைமையிலான அமெரிக்கப் படைகளைத் தோற்கடித்தன.
- செப்டம்பர் 6 - கரிபியன் தீவான குவாதலூப்பேயை சூறாவளி தாக்கியதில் 6000 பேர் கொல்லப்பட்டனர்.
- அக்டோபர் 26 - அமெரிக்கப் புரட்சிக்கு ஆதரவு திரட்டும் நோக்கில் பெஞ்சமின் பிராங்கிளின் பிரான்ஸ் புறப்பட்டார்.
- டிசம்பர் 26 - அமெரிக்கப் புரட்சிப் போர்: பிரித்தானியர் நியூ ஜெர்சியில் இடம்பெற்ற போரில் தோற்றனர்.
# 1776

## நாள் அறியப்படாதவை

- அலெசான்றோ வோல்ட்டா 1776-77களில் வளிமங்களின் (வாயுக்களின்) வேதியல் பண்புகளை ஆய்ந்துகொண்டு இருந்தபோது, மெத்தேன் என்னும் ஒரு வளிமத்தைக் கண்டுபிடித்தார்.
# 1776

## பிறப்புகள்

- மார்ச் 24 - முத்துசுவாமி தீட்சிதர், இசை மும்மூர்த்திகளில் ஒருவர். (இ. 1835)
- ஆகஸ்டு 9 - அமேடியோ அவகாதரோ, இத்தாலிய வேதியியலாளர் (இ. 1856)
# 1776

## இறப்புகள்

- ஆகத்து 25 - டேவிடு யூம் எசுக்காத்துலாந்து நாட்டைச் சார்ந்த மெய்யியலார், (பி. 1711)
- நவம்பர் 30 - வில்லியம் ஹொட்சால் இங்கிலாந்து அணியின் துடுப்பாட்டக்காரர். (பி. 1718)
# சின்னமலை (சென்னை)

**சின்னமலை** (*Little Mount*) என்பது தமிழ் நாட்டின் சென்னை மாவட்டத்தில் சைதாப்பேட்டை வட்டத்தில் அடையாறு ஆற்றின் கரையில் அமைந்த சிறிய குன்றுடன் கூடிய ஒரு புறநகர்ப் பகுதியாகும். இயேசுவின் பன்னிரு திருத்தூதருள் ஒருவரான புனித தோமா வாழ்ந்து கிறித்தவ மறையைப் பரப்பிய இடங்களுள் ஒன்றாக சின்னமலை கருதப்படுகிறது.  
புனித தோமா வாழ்ந்ததாகக் கருதப்படும் இம்மலைமீது 1551-ஆம் ஆண்டில் போர்த்துகீசியர் ஒரு கோவில் எழுப்பினார்கள். அக்கோவில் இருந்த இடத்தில் பின்னர் 1970-ஆம் ஆண்டில் அதிக இட வசதி கொண்ட ஒரு பெரிய கோவில் வட்ட வடிவத்தில் கட்டி எழுப்பப்பட்டது.  
சின்னமலையில் தற்போது வீடுகள், கடைகள், அலுவலகங்கள் உட்பட பல கட்டடங்கள் உள்ளன. 9-ஆம் பெருநகர் குற்றவியல் நீதிமன்றம் (சைதாப்பேட்டை), சென்னை மாநகரப் பேருந்து பணிமனை (சைதாப்பேட்டை), அனைத்திந்திய வானொலி நிலையம் ஆகியவை சின்னமலையில் அமைந்துள்ளன. சின்னமலையில் எல்லையில் மாநில ஆளுநர் இல்லம், நெடுஞ்சாலைத் துறை அலுவலகம் மற்றும்
# சின்னமலை (சென்னை)

## புனித தோமா வரலாற்றோடு இணைந்த மலை

சின்னமலையில் அமைந்த ஒரு சிறு குகையில் புனித தோமா தங்கியிருந்ததாக மரபு. அங்கு அவர் தனிமையில் இறைவேண்டல் செய்வதிலும் கிறித்தவ மறையை மக்களுக்கு போதிப்பதிலும் ஈடுபட்டிருந்ததாகக் கூறப்படுகிறது. மலையில் அமைந்துள்ள சின்ன கோவில் வழியாக அக்குகைக்குள் செல்ல முடியும். அங்கு மக்கள் அமைதியாக அமர்ந்து இறைவேண்டல் நிகழ்த்துகின்றனர்.  
குகையின் மறுபுறம் ஒரு வாயில் உள்ளது. புனித தோமா தம்மைத் தாக்க வந்தவர்களின் கைகளிலிருந்து அவ்வாயில் வழியாகத் தப்பியோடியதாக மரபு. அவ்வாயில் முற்றத்தில் பாறையில் காணப்படும் கைத்தடமும் கால்தடமும் தோமையாருடையவை என்று கூறப்படுகிறது.  
குகையிலிருந்து சிறிது தொலையில் ஒரு நீரூற்று உள்ளது. அதிசயமாகத் தோன்றிய அந்நீரூற்றில் புனித தோமா தாகம் தணித்ததாக மரபு கூறுகிறது.
# சின்னமலை (சென்னை)

## ஆரோக்கிய அன்னை கோவில்

ஆரோக்கிய அன்னையைச் சிறப்பிக்கும் வகையில் போர்த்துகீசியர் இப்புனித தலத்தில் 1551ஆம் ஆண்டு ஒரு கோவில் கட்டியெழுப்பினர். பலமுறை புதுப்பிக்கப்பட்ட பிறகும் அப்பழைய கோவிலின் ஒரு பகுதி இன்றும் உள்ளது. இக்கோவிலின் பீடத்தின் இடது புறம் வழியாக புனித தோமா வாழ்ந்த குகைக்குள் நுழைய முடியும்.
# சின்னமலை (சென்னை)

## ஆரோக்கிய அன்னை கோவில்

### மேம்பாட்டுத் திட்டங்கள்

கோவில் பகுதியில் பல மேம்பாட்டுத் திட்டங்கள் நிகழ்ந்துள்ளன. கோவிலின் பின்புறத்தில் திருநாடு (*Holy Land*) அமைக்கப்பட்டுள்ளது. அங்கே சிலுவைப் பாதை நிலைகளும் செபமாலை நிலைகளும் கட்டி எழுப்பப்பட்டுள்ளன. திருநாட்டில் அமைக்கப்பட்டுள்ள பீடம் இத்தாலியில் செய்யப்பட்டு திருத்தந்தையால் அர்ச்சிக்கப்பட்டதாகக் கூறப்படுகிறது.  
பழைய கோவிலுக்கு அருகே ஆராதனைச் சிற்றாலயம், பெரிய கோவில் பக்கத்தில் பங்கு அலுவலகம், திருவிழாக் கொண்டாட்டத்திற்கான மேடை ஆகியவை கட்டப்பட்டுள்ளன.
# சின்னமலை (சென்னை)

## ஆரோக்கிய அன்னை கோவில்

### கோவில் திருவிழா

ஆரோக்கிய அன்னைக் கோவில் திருவிழா ஆண்டுதோறும் இயேவின் உயிர்த்தெழுதல் திருநாளுக்குப் பின்வரும் ஐந்தாம் ஞாயிறு நடைபெறுகிறது. கொடியேற்றத்தோடு தொடங்கும் விழாக் கொண்டாட்டம் நவநாள் சிறப்புகளோடு பத்துநாள்கள் நீடிக்கும். ஒவ்வொரு நாளும் திருப்பலியும் சிறப்பு வழிபாடுகளும் நிகழும். திருவிழா நிறைவின்போது தேர்ப்பவனி கோவிலைச் சுற்றி நிகழும். அதில் பல்லாயிரக் கணக்கான பக்தர்கள் கலந்துகொள்வர். மறுநாள் திருப்பலி நிகழ்த்தப்பட்டு, கொடி இறக்கப்படும்.  
ஆரோக்கிய அன்னை கோவில் "திருத்தலம்" (*shrine*) என்னும் நிலைக்கு உயர்த்தப்பட்டுள்ளது.
# சின்னமலை (சென்னை)

## ஆரோக்கிய அன்னை கோவில்

### திருப்பலி நேரங்கள்

- ஒவ்வொரு நாளும்:
காலை 6:15 திருப்பலி  
காலை 11:30 திருப்பலி
- சனிக்கிழமை:
காலை 11:30 திருப்பலி  
மாலை 5:00 செபமாலை
- ஞாயிறு:
காலை 6:15 ஆராதனை  
காலை 6:30 திருப்பலி (ஆங்கிலம்)  
காலை 8:00 திருப்பலி (தமிழ்)  
காலை 10:00 திருப்பலி (மலையாளம்)  
காலை 11:30 திருப்பலி (தமிழ்)  
மாலை 5:00 திருப்பலி (தமிழ்)
# சின்னமலை (சென்னை)

## ஆரோக்கிய அன்னை கோவில்

### கோவில் தொடர்பான பிற நிறுவனங்கள்

- ஆரோக்கிய அன்னை கல்விக்கூடம்
- அமலோற்பவ அன்னை கன்னியர் மடம்
- கருணை இல்லம்: அன்னை தெரேசா தொடங்கிய "பிறரன்புப் பணி சகோதரர்" (*Missionaries of Charity (Brothers)*) சகோதரர் பார்வையில் இங்கு உடல், உள ஊனமுற்றோர் பராமரிக்கப்படுகின்றனர்.
- ஓசானாம் நல மையம்: புனித வின்சென்ட் தே பவுல் சபையினரின் ஆதரவில் நடைபெறும் இந்த மையம் ஏழைகளின் நலவாழ்வுக்கு உதவியாக உள்ளது.
- கல்லறைத் தோட்டம்  
மேலும் சின்ன மலையில் அசெம்பிளி ஆப் காட் சபைக் கோவில் உள்ளது.
# சின்னமலை (சென்னை)

## சின்னமலையில் உள்ள வாழ்பகுதிகள்

சின்னமலையில் மக்கள் வாழ்பகுதிகள் வெவ்வேறு காலங்களின் எழுந்தன. எல்.டி.ஜி. சாலையும் ஆரோக்கிய மாதா நகரும் மிகப் பழமையானவை. தாமஸ் நகர், சிறீநகர் காலனி, ரங்கராசபுரம் ஆகியவை பின்னர் எழுந்தவை. அத்துடன் கன்னிகாபுரம், ராஜ்பவன், கிண்டி மடுவங்கரை, கோதாமேடு, ஜோதியம்மாள் நகர், அரசுப் பண்ணை, சி.ஐ.டி. நகர், வெங்கடாபுரம் என பல பகுதிகள் சின்னமலைப் பங்கின் பகுதிகள்
# சின்னமலை (சென்னை)

## உணவகங்கள்

வேளச்சேரி சாலையில் அசோக் பவன் உள்ளது. அங்கு சைவ உணவு கிடைக்கிறது. Hotel Heritage-இல் சைவ உணவும் Mount Palace-இல் அசைவ உணவும் கிடைக்கின்றன. Domino's Pizza உணவகம், பொன்னுசாமி உணவகம் போன்றவையும் உள்ளன.
# சின்னமலை (சென்னை)

## உணவகங்கள்

### போக்குவரத்து வசதி

சின்னமலை வழியாக சென்னை மாநிலப் பேருந்துகள் எல்லா நேரத்திலும் செல்கின்றன.குறிப்பாக கிண்டி வழியாக செல்லும் பேருந்துகள் அதிகமாக செல்கின்றன
# சோனி எக்சுபீரியா யூ

சோனி எக்சுபீரியா யூ (Sony Xperia U), 2012 ஆம் ஆண்டில் சோனி நிறுவனம் வெளியிட்ட நகர்பேசியாகும். இது ஆண்ட்ராய்டு இயங்குதளத்தில் இயங்கக் கூடியது. ஐந்து மெகாபடவணுக்கள் கொண்ட நிழற்படக்கருவி, எட்டு கிகாபைட்டுகள் உள்ளார்ந்த நினைவகம், 1 கிகாஹர்ட்ஸ் வேகம், தொடுதிரை ஆகிய வசதிகளைக் கொண்டது. சோனி நிறுவனம் எரிக்சனுடனிருந்த பங்குகளைப் பிரித்த பின் உருவான கைபேசிகளில் இதுவும் ஒன்று. மஞ்சள், வெள்ளை, கருப்பு, பிங்க் ஆகிய நிறங்களில் கிடைக்கிறது.
# உள்ளாடை

**உள்ளாடைகள் ** (*Undergarments*, *underwear*) தோலினை அடுத்து மற்ற ஆடைகளுக்கு உள்ளே அணியப்படும் உடைகளாகும். உடலிலிருந்து வெளிப்படும் வியர்வை மற்றும் பிற கசிவுகளிலிருந்து வெளியே அணியும் ஆடைகளை பாதுகாப்பதுடன் உடலை வடிவாக காட்டவும் சில உறுப்புகளுக்கு ஆதரவளிக்கவும் பயன்படுகிறது. குளிர் காலங்களில் நீளமான உள்ளாடைகள் கூடுதலான கதகதப்பைத் தருகின்றன. சில உள்ளாடைகள் கவர்ச்சிக்காகவும் பயன்படுத்தப்படுகின்றன. சமயக் கோட்பாடுகளுக்கிணங்கவும் சில உள்ளாடைகள் பயன்படுத்தப்படுகின்றன. சிலவகை ஆடைகள், டீ-சட்டைகள், குறுங்காற் சட்டைகள் போன்றவை, உள்ளாடைகளாகவும் வெளியாடைகளாகவும் பயன்படுகின்றன. பொருத்தமானத் துணியில் இருந்தால் சில உள்ளாடைகளை இரவுநேர ஆடைகளாகவும் நீச்சல் ஆடைகளாகவும் பயன்படுத்தலாம்.
# உள்ளாடை

## வகைகள்

உள்ளாடைகள் அணியும் இடத்தை பொறுத்து பொதுவாக இருவகைப்படும். உடலின் மேற்பகுதியில் அணிவது; மற்றொன்று இடுப்புக்குக் கீழே அணிவது. சில உள்ளாடைகள் இரண்டையும் மூடியிருக்கும். ஆண்களும் பெண்களும் பலவகைப்பட்ட பாணிகளில் உள்ளாடைகளை அணிகின்றனர். பெண்கள் வழைமையாக பிரா எனப்படும் மார்கச்சைகளையும் பேன்டீசு எனப்படும் கீழாடைகளையும் அணிகின்றனர். டீ-சட்டைகள், கையில்லாச் சட்டைகள், பிகினி உள்ளாடைகள், ஜீ இசுட்ரிங் உள்ளாடைகளை இருபாலரும் அணிவதுண்டு.
# உள்ளாடை

## ஆண்களின் உள்ளாடைகள்

ஆண்கள் பிரீஃப் எனப்படும் பாணி கீழாடைகளையும் பாக்சர் எனப்படும் பாணி கீழாடைகளையும் அணிகின்றனர். சிலர் கோவணம் எனப்படும் துணியையும் அணிகின்றனர். மேல்புறத்தில் பனியன் (கை வைத்தும் இல்லாதும்) அணிகின்றனர்.
# உள்ளாடை

## பெண்களின் உள்ளாடைகள்

பெண்கள் வழைமையாக பிரா எனப்படும் மார்கச்சைகளையும் பேன்டீசு எனப்படும் கீழாடைகளையும் அணிகின்றனர்.
# உள்ளாடை

## மேலும் அறிய

- First published in London by Michael Joseph in 1951.
-
-
# முதுமை மூட்டழற்சி

**முதுமை மூட்டழற்சி** [Osteoarthritis, (OA)], **சிதையும் மூட்டு நோய்**, **சிதையும் வாதம்** அல்லது **அத்திமூட்டுநோய்** என்றழைக்கப்படுபவை மூட்டுச் [மூட்டுக்குருத்தெலும்பு (articular cartilage), அடிக்குருத்தெலும்பு (subchondral bone) ஆகியவையும் சேர்ந்த] சிதைவுகளைக் கொண்ட, இயக்க (அசைவு) முறைபிறழ்வுகளினால் ஏற்படும் நோய்தொகுதியைக் குறிக்கின்றன. மூட்டு வலி, மிருதுத்தன்மை, விறைப்பு, மூட்டுப்பிடிப்பு (Joint locking), சில நேரங்களில் மூட்டு நீர்மக்கட்டு (joint effusion) ஆகியவை இந்நோய்க்கு அறிகுறிகளாகும். மரபுவழி (பரம்பரை), வளர்ச்சி, வளர்சிதைமாற்றம், விசையியல் சார்ந்தவையென பல்வேறு காரணங்கள் கசியிழைய அழிவிற்கான செயல்முறைகளைத் தொடங்கலாம். இத்தகு சிதைந்த கசியிழையம் எலும்பின் மேற்பகுதிகளை சரியாகப் பாதுகாக்காதபோது, எலும்புப் பகுதிகள் வெளிப்பட்டு சேதமடைகின்றன. வலியினால் அசைவது குறைந்து விடுவதால், எலும்புகளைச் சுற்றியுள்ள தசைகள் தொய்வடைந்து செயல்திறனை இழந்தும், மூட்டிணைப்புத் தசைநார்கள் மிகவும் தளர்வுற்றும் காணப்படலாம்.  
உடற்பயிற்சி, வாழும்முறை மாற்றங்கள், வலியகற்றிகள் ஆகியவை இணைந்த சிகிச்சை முறைகள் பொதுவாக உபயோகப்படுத்தப்படுகின்றது. வலியானது உடல் மெலிவிற்கு காரணமாகும்போது, வாழ்க்கைத் தரத்தினை உயர்த்த, மூட்டு மாற்றீட்டு சிகிச்சையை உபயோகப்படுத்தலாம். பொதுவாகக் காணப்படும் மூட்டழற்சி, முதுமை மூட்டழற்சியேயாகும்,. ஐக்கிய இராச்சியத்தில் எட்டு மில்லியன் மக்களும், ஐக்கிய அமெரிக்காவில் 21 மில்லியன் மக்களும் முதுமை மூட்டழற்சியால் பாதிக்கப்பட்டுள்ளார்கள்.
# முதுமை மூட்டழற்சி

## அறிகுறிகள்

இந்நோயின் பிரதானமான அறிகுறியான வலியானது ஊனத்தையும், மூட்டு விறைப்பையும் உருவாக்க வல்லது. பொதுவாக வலியானது நோய் தாக்கப்பட்ட மூட்டுகளுடன் தொடர்புடைய தசைகளிலும், தசைநாண்களிலும் கூர்மையான வேதனையைத் தரக்கூடியதாகவும், தீப்புண் போன்ற எரிச்சல் தரக்கூடியதாகவும் உள்ளதாக விவரிக்கப்படுகிறது. பாதிக்கப்பட்ட எலும்புப் பிணைப்பானது அசையும்போதோ, தொடும்போதோ சொடுக்கு (crepitus) போடுவது போன்ற படபடவென்ற சத்தத்தினை உருவாக்கக் கூடியது. நோயாளிகள் தசைப்பிடிப்பு, வலியேற்படுத்தும் தசைநாண்களின் சுருக்கம் ஆகியவற்றை அனுபவிக்க நேரிடலாம். எப்போதாகிலும், மூட்டுகள் மூட்டுறை திரவங்களினால் நிரப்பப்படலாம். ஈரத்தன்மைமிக்க, குளிரான பருவகாலங்களில் பல நோயாளிகளின் வலி மிகுந்துக் காணப்படும்.  
; ஆ) புண்ணான கசியிழையம்; இ) கசியிழைய மீப்பேறு; ஈ) அத்திமுளை (எலும்பு துருத்தம்) உருவாதல் |]]
# முதுமை மூட்டழற்சி

## இவற்றையும் காண்க

- முடக்கு வாதம்
- மூட்டுறை திரவம்
# வி. ஆர். இராமச்சந்திர தீட்சிதர்

**ராமச்சந்திர தீட்சிதர் (Vishnampet R. Ramachandra Dikshitar)** (ஏப்ரல் 16, 1896 - நவம்பர் 24, 1953) தமிழ்நாட்டில் பிறந்த இந்தியவியலாளரும் திராவிடவியலாளரும் ஆவார். சென்னைப் பல்கலைக்கழகத்தில் வரலாறு, தொல்லியல் பிரிவுகளுக்கு பேராசிரியராக இருந்தார்.
# வி. ஆர். இராமச்சந்திர தீட்சிதர்

## இளமைப் பருவம்

இவர் மதராசு மாகாணத்தின் விஷ்ணாம்பேட்டையில் பிராமணத் தம்பதிகளுக்குப் பிறந்தார்.
திருக்காட்டுப்பள்ளியில் உள்ள சிவசாமி ஐயர் பள்ளியிலும் இளநிலை வரலாறு பட்டப்படிப்பை திருச்சிராப்பள்ளியின் புனித யோசேப்பு கல்லூரியிலும் பயின்றார். மேல்நிலைப் பட்டத்தையும் பெற்று, சென்னைப் பல்கலைக்கழகத்தில் முனைவர் பட்டமும் பெற்றார்.
# வி. ஆர். இராமச்சந்திர தீட்சிதர்

## கல்வியும் பணியும்

இவர் புனித யோசேப்பு கல்லூரியிலேயே விரிவுரையாளராகப் பணியாற்றினார். 1928 ஆம் ஆண்டில், சென்னைப் பல்கலைக்கழகத்தில் வரலாறு, தொல்லியல் துறைகளுக்குப் பேராசிரியரானார். இவர் இந்திய வரலாற்றினை, குறிப்பாக தமிழ் வரலாற்றினை நன்கு அறிந்திருந்தார். சமற்கிருதத்தைக் கற்றுத் தேர்ந்தார்.
# சுந்தரம்

**சுந்தரம்** பொதுவாக அழகைக் குறிக்கும்.
# சுந்தரம்

## நபர்கள்

- பெரி. சுந்தரம், இலங்கை அரசியல்வாதி
- பெ. சுந்தரம் பிள்ளை, எழுத்தாளர்
- தி. வே. சுந்தரம், தொழிலதிபர்
- குண்டிபெய்ல் சுந்தரம், இந்தியத் துடுப்பாட்ட வீரர்
- இளசை சுந்தரம், எழுத்தாளர்
- சுந்தரம் கரிவரதன், விளையாட்டு வீரர்
- துளசி சுந்தரம், மலேசிய எழுத்தாளர்
- தோவாளை சுந்தரம் பிள்ளை, வில்லுப் பாட்டுக் கலைஞர்
- மீனாட்சிசுந்தரம் பிள்ளை, தமிழறிஞர்
- வீ. ப. கா. சுந்தரம், தமிழறிஞர்
- எம். கே. சுந்தரம், மலேசிய எழுத்தாளர்
- மே. ரா. மீ. சுந்தரம், எழுத்தாளர்
- சுந்தரம் பாலச்சந்தர், வீணை இசைக்கலைஞர்
- பட்டுக்கோட்டை கல்யாணசுந்தரம், கவிஞர்
- டி. ஆர். சுந்தரம், இயக்குநர்
- ஆர். சுந்தரம், இயக்குநர்
- வியட்நாம் வீடு சுந்தரம், இயக்குநர்
- டி. வி. சுந்தரம், நடிகர்
- சுந்தரம் ராஜம், ஓவியர், நடிகர்
- பி. சுந்தரம், தமிழக அரசியல்வாதி
# சுந்தரம்

## திரைப்படங்கள்

- சர்வர் சுந்தரம், 1964 திரைப்படம்
- சத்ய சுந்தரம், 1981 திரைப்படம்
- தம்பி வெட்டோத்தி சுந்தரம், 2011 திரைப்படம்
# கங்காவதரணம்

**கங்காவதரணம்** என்பது சிவபெருமானின் நூற்றியெட்டுத் தாண்டவங்களுள் ஒன்றாகும். இக்கரணம் பரதநாட்டியத்தில் இடம்பெறுகின்ற நூற்றியெட்டு கரணங்களில் இறுதியானதாகும். இதனை பூவரு கங்கை என்றும் அழைக்கின்றனர்.
# கங்காவதரணம்

## தாண்டவம் ஆடும் முறை

ஆகாயத்திலிருந்து கங்கை கீழே இறங்குவது போல இரு கைகளையும் பூமியில் ஊன்றி, உடலைப் பின்புறமாக வளைத்து,கால்களை இடுப்பு வரை நேரே தூக்கி ஆடுதல் கங்காவதரணம் என்று அழைக்கப்படுகிறது.
# கங்காவதரணம்

## இவற்றையும் காண்க

- நடராசர்
- நடராச தத்துவம்
- சிவதாண்டவங்கள்  
- பரதநாட்டியம்
- கரணங்கள்
- பரதமுனிவர்
# சகடாஸ்யம்

**சகடாஸ்யம்** என்பது சிவபெருமானின் நூற்றியெட்டுத் தாண்டவங்களுள் ஒன்றாகும். இக்கரணம் பரதநாட்டியத்தில் இடம்பெறுகின்ற நூற்றியெட்டு கரணங்களில் நூற்றியேழாவது கரணமாகும்.  
கால் கை உடல் இவற்றை வண்டிச் சக்கரம் போல அமைத்து முகத்தைத் திரிபதாகை போல் அமைத்து நடிப்பது சகடாஸ்யம் எனப்படுகிறது.
# சகடாஸ்யம்

## இவற்றையும் காண்க

- நடராசர்
- நடராச தத்துவம்
- சிவதாண்டவங்கள்  
- பரதநாட்டியம்
- கரணங்கள்
- பரதமுனிவர்
# நாகாபஸர்ப்பிதம்

**நாகாபஸர்ப்பிதம்** என்பது சிவபெருமானின் நூற்றியெட்டுத் தாண்டவங்களுள் ஒன்றாகும். இக்கரணம் பரதநாட்டியத்தில் இடம்பெறுகின்ற நூற்றியெட்டு கரணங்களில் நூற்றியாராவது கரணமாகும்.  
கைகளில் வலது கையை மார்புக்கு நேராக வைத்து,இடது கையைச் செவிக்கு நேராக வைத்து, வலது காலை முழங்கால் வரையில் மடக்கி,இடதுகாலைப் பின்புறமாகக் கழுத்து வரையில் தூக்கி,பாம்பு அசைவது போல அசைந்து ஆடுவது நாகாபஸர்ப்பிதம் என்று அழைக்கப்படுகிறது.
# நாகாபஸர்ப்பிதம்

## இவற்றையும் காண்க

- நடராசர்
- நடராச தத்துவம்
- சிவதாண்டவங்கள்  
- பரதநாட்டியம்
- கரணங்கள்
- பரதமுனிவர்
# லோலிதம்

**லோலிதம்** என்பது சிவபெருமானின் நூற்றியெட்டுத் தாண்டவங்களுள் ஒன்றாகும். இக்கரணம் பரதநாட்டியத்தில் இடம்பெறுகின்ற நூற்றியெட்டு கரணங்களில் நூற்றியைந்தாவது சிவதாண்டவம்.  
கைகளை மார்புக்கு நேராக மலர்ந்த தாமரை போல் அமைத்து கால்களை ஸ்வஸ்திகமாக வைத்து,சிறிது சாய்ந்த முகத்தோடு ஆடுவது லோலிதம் என்று அழைக்கப்படுகிறது.
# லோலிதம்

## இவற்றையும் காண்க

- நடராசர்
- நடராச தத்துவம்
- சிவதாண்டவங்கள்  
- பரதநாட்டியம்
- கரணங்கள்
- பரதமுனிவர்
# விருஷபக்கிரீடிதம்

**விருஷபக்கிரீடிதம்** என்பது சிவபெருமானின் நூற்றியெட்டுத் தாண்டவங்களுள் ஒன்றாகும். இக்கரணம் பரதநாட்டியத்தில் இடம்பெறுகின்ற நூற்றியெட்டு கரணங்களில் நூற்றிநான்காவது தாண்டவமாகும்.  
கைகளை அலாதகஹஸ்தமாகச் செய்து கால்களை வளைத்து நின்று ஆடுவது விருஷபக்கிரீடிதம் என்று அழைக்கப்படுகிறது.
# விருஷபக்கிரீடிதம்

## இவற்றையும் காண்க

- நடராசர்
- நடராச தத்துவம்
- சிவதாண்டவங்கள்  
- பரதநாட்டியம்
- கரணங்கள்
- பரதமுனிவர்
# உத்கட்டிதம்

**உத்கட்டிதம்** என்பது சிவபெருமானின் நூற்றியெட்டுத் தாண்டவங்களுள் ஒன்றாகும். இக்கரணம் பரதநாட்டியத்தில் இடம்பெறுகின்ற நூற்றியெட்டு கரணங்களில் நூற்றிமூன்றாவது சிவதாண்டவமாகும்.  
பாதங்களைச் சதுரம் பட வளைத்து,முன் காலால் நின்றும் கைகளைத் தலசங்ககட்டிதமாக வைத்தும் பக்கத்தைச் சிறிது வணக்கி நின்று ஆடுவது உத்கட்டிதம் என்று அழைக்கப்படுகிறது.
# உத்கட்டிதம்

## இவற்றையும் காண்க

- நடராசர்
- நடராச தத்துவம்
- சிவதாண்டவங்கள்  
- பரதநாட்டியம்
- கரணங்கள்
- பரதமுனிவர்
# விஷ்கம்பம்

**விஷ்கம்பம்** என்பது சிவபெருமானின் நூற்றியெட்டுத் தாண்டவங்களுள் ஒன்றாகும். இக்கரணம் பரதநாட்டியத்தில் இடம்பெறுகின்ற நூற்றியெட்டு கரணங்களில் நூற்றியிரண்டாவது சிவதாண்டவமாகும்.  
அபவித்த கரமும் நிகுட்டிதபாதமும் அமைய இடது கையை மார்பில் வைத்துக் கொண்டு நின்று ஆடுவது விஷ்கம்பம் என்று அழைக்கப்படுகிறது.
# விஷ்கம்பம்

## இவற்றையும் காண்க

- நடராசர்
- நடராச தத்துவம்
- சிவதாண்டவங்கள்  
- பரதநாட்டியம்
- கரணங்கள்
- பரதமுனிவர்
# ஸம்ப்ராந்தம்

**ஸம்ப்ராந்தம்** என்பது சிவபெருமானின் நூற்றியெட்டுத் தாண்டவங்களுள் ஒன்றாகும். இக்கரணம் பரதநாட்டியத்தில் இடம்பெறுகின்ற நூற்றியெட்டு கரணங்களில் நூற்றியொன்றாவது சிவ தாண்டவமாகும்.  
கைகளை மடக்கி இடுப்புக்கு நேராக வைத்துக் கொண்டு தொடைகளையும் அவ்வாறே வளைய வைத்து நின்று ஆடுவது ஸம்ப்ராந்தம் என்று அழைக்கப்படுகிறது.
# ஸம்ப்ராந்தம்

## இவற்றையும் காண்க

- நடராசர்
- நடராச தத்துவம்
- சிவதாண்டவங்கள்  
- பரதநாட்டியம்
- கரணங்கள்
- பரதமுனிவர்
# விஷ்ணுக்கிராந்தம்

**விஷ்ணுக்கிராந்தம்** என்பது சிவபெருமானின் நூற்றியெட்டுத் தாண்டவங்களுள் ஒன்றாகும். இக்கரணம் பரதநாட்டியத்தில் இடம்பெறுகின்ற நூற்றியெட்டு கரணங்களில் நூறாவது கரணமாகும்.  
கால்களை முன்னர் வீசியும் ஆகாயத்தை நோக்கி வளைத்தும் கைகளை ரேசிதமாகவும் அமைத்து நின்று ஆடுவது விஷ்ணுக்கிராந்தம் என்று அழைக்கப்படுகிறது.
# விஷ்ணுக்கிராந்தம்

## இவற்றையும் காண்க

- நடராசர்
- நடராச தத்துவம்
- சிவதாண்டவங்கள்  
- பரதநாட்டியம்
- கரணங்கள்
- பரதமுனிவர்
# தாவீது ஆறுமுகம்

**தாவீது ஆறுமுகம்** (*David Arumugam*), *அல்லேய்கேட்சு* என்ற இசைக்குழுவை நிறுவிய மலாய் மொழிப் பாடகராவார். இவருடன் இவரது தம்பியான லோகநாதன் ஆறுமுகம் இணைந்து பாடுகிறார். பகாங் மாநில சுல்தானின் 74வது பிறந்த நாளான அக்டோபர் 24, 2008 இல் இவருக்கு *டத்தோ* பட்டம் வழங்கி சிறப்பித்தார் சுல்தான். இவர் மலேசியத் தமிழர். ஏறத்தாழ பத்து மலாய் பாடல்களைப் பாடியுள்ளார்.
# மேரி சாந்தி தைரியம்

**மேரி சாந்தி தைரியம் (Mary Shanthi Dairiam)** (பிறப்பு 17 செப்டம்பர் 1939) ஓர் மலேசிய மனித உரிமை, பெண்ணுரிமைப் போராளி ஆவார். ஐக்கிய நாடுகள் அவையின் பாலினத்திற்கான சம உரிமைக் குழுவிலும் பெண்களுக்கெதிரான பாகுபாட்டை ஒழிக்கும் குழுவிலும் பணியாற்றினார்.  
ஐக்கிய நாடுகள் அவையின் பாலினத்திற்கான சம உரிமைக் குழுவிலும்.  
பெண்களுக்கெதிரான அனைத்து விதமான பாகுபாடுகளையும் நீக்கத் தோற்றுவிக்கப்பட்ட பன்னாட்டு பெண்ணுரிமை காப்பகத்தின் ஆசியப் பிரிவின் நிறுவனரும் தற்போதைய இயக்குநரும் இவரே.
# வ. பொன்னம்பலம்

**வி. பி.** என்று அழைக்கப்படும் **வ. பொன்னம்பலம்** (டிசம்பர் 18, 1930 - மார்ச் 5, 1994) இலங்கை அரசியல்வாதியும், பொதுவுடமைவாதியும், ஆசிரியரும் ஆவார். இவர் இலங்கை கம்யூனிஸ்ட் கட்சியின் யாழ்ப்பாண மாவட்டத்துக்கான செயலராகப் பணியாற்றியவர்.